ಅಧಿಸಾಮಾನ್ಯ

'''*ಅಧಿಸಾಮಾನ್ಯ* ''' ಎಂಬುದು ಒಂದು ಸಾರ್ವತ್ರಿಕ ಶಬ್ದವಾಗಿದ್ದು (ಸುಮಾರು 1915–1920 ರ  ಅವಧಿಯಲ್ಲಿ ಸೃಷ್ಟಿಸಲ್ಪಟ್ಟಿತು), "ಸಾಮಾನ್ಯ ಅನುಭವ ಅಥವಾ ವೈಜ್ಞಾನಿಕ ವಿವರಣೆಯ ವ್ಯಾಪ್ತಿಯ" ಹೊರಗೆ ಇರುವ ಅನುಭವಗಳನ್ನು ನಿರ್ದಿಷ್ಟವಾಗಿ ಹೇಳುತ್ತದೆ ಅಥವಾ ವಿವರಿಸಲು ಅಥವಾ ಅಳೆಯಲು ವಿಜ್ಞಾನದ ಪ್ರಸಕ್ತ ಸಾಮರ್ಥ್ಯದ ಹೊರಗೆ ಇದೆ ಎಂಬುದಾಗಿ ಅರ್ಥೈಸಿಕೊಳ್ಳಲ್ಪಟ್ಟಿರುವ ವಿದ್ಯಮಾನಗಳನ್ನು ಇದು ಸೂಚಿಸುತ್ತದೆ. ಕರಾಳ ವಿಷಯ ಮತ್ತು ಕರಾಳ ಶಕ್ತಿಯಂಥ ನಿರ್ದಿಷ್ಟ ಕಾಲ್ಪನಿಕ ಅಸ್ತಿತ್ವಗಳಿಗಿಂತ ಅಧಿಸಾಮಾನ್ಯ ವಿದ್ಯಮಾನಗಳು ಭಿನ್ನವಾಗಿವೆ; ವೈಜ್ಞಾನಿಕ ವಿಧಾನಶಾಸ್ತ್ರದೊಂದಿಗೆ ಜೋಡಿಸಲ್ಪಟ್ಟಿರುವ ಪ್ರಯೋಗವಾದಿ ವೀಕ್ಷಣೆಯ ಮೂಲಕ ಈಗಾಗಲೇ ಅರ್ಥೈಸಿಕೊಳ್ಳಲ್ಪಟ್ಟ ಪ್ರಪಂಚದೊಂದಿಗೆ ಅಧಿಸಾಮಾನ್ಯ ವಿದ್ಯಮಾನಗಳು ಅಸಮಂಜಸವಾಗಿ ಇರುವಷ್ಟರ ಮಟ್ಟಿಗೆ ಇವು ಭಿನ್ನವಾಗಿವೆ.
ಅಧಿಸಾಮಾನ್ಯ ವಿದ್ಯಮಾನಗಳಿಗೆ ಸಂಬಂಧಿಸಿರುವ ಕಥೆಗಳು ಜನಪ್ರಿಯ ಸಂಸ್ಕೃತಿ, ಜನಪದ ಕಥೆಗಳು, ಮತ್ತು ವೈಯಕ್ತಿಕ ವಿಷಯಗಳ ನೆನಪುಗಳಲ್ಲಿ ಕಂಡುಬರುತ್ತವೆ. ಇದಕ್ಕೆ ತದ್ವಿರುದ್ಧವಾಗಿ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ನ್ಯಾಷನಲ್‌ ಸೈನ್ಸ್‌ ಫೌಂಡೇಷನ್‌‌‌‌‌‌ನಂಥ ಸಂಘಟನೆಗಳಿಂದ ನೀಡಲ್ಪಟ್ಟ ಹೇಳಿಕೆಗಳಲ್ಲಿ ಉಲ್ಲೇಖಿಸಲ್ಪಟ್ಟಿರುವಂತೆ, ವೈಜ್ಞಾನಿಕ ಸಮುದಾಯವು ಸಮರ್ಥಿಸುವುದೇನೆಂದರೆ, ಅಧಿಸಾಮಾನ್ಯ ಎಂದು ನಿರೂಪಿಸಲ್ಪಟ್ಟಿರುವ ಒಂದು ವೈವಿಧ್ಯಮಯ ನಂಬಿಕೆಗಳನ್ನು ವೈಜ್ಞಾನಿಕ ಪುರಾವೆಯು ಬೆಂಬಲಿಸುವುದಿಲ್ಲ.

## ವ್ಯುತ್ಪತ್ತಿ
"ಪ್ಯಾರನಾರ್ಮಲ್‌‌" (“ಅಧಿಸಾಮಾನ್ಯ”) ಎಂಬ ಪದವು ಕನಿಷ್ಟಪಕ್ಷ 1920ರಿಂದಲೂ ಇಂಗ್ಲಿಷ್‌ ಭಾಷೆಯಲ್ಲಿ ತನ್ನ ಅಸ್ತಿತ್ವವನ್ನು ಕಂಡುಕೊಂಡಿದೆ. ಇದು ಎರಡು ಭಾಗಗಳನ್ನು ಒಳಗೊಂಡಿದೆ. ಅವೆಂದರೆ: ಪ್ಯಾರ ಮತ್ತು ನಾರ್ಮಲ್‌. ಅಧಿಸಾಮಾನ್ಯ ಎಂಬ ಪದದ ಬಹುಪಾಲು ವ್ಯಾಖ್ಯಾನಗಳಲ್ಲಿ, ವೈಜ್ಞಾನಿಕವಾಗಿ ಸಾಧ್ಯ ಎಂದು ಯಾವುದು ಪರಿಗಣಿಸಲ್ಪಟ್ಟಿದೆಯೋ ಅದರ ಆಚೆಗೆ ಅಥವಾ ಅದರ ವಿರುದ್ಧವಾಗಿ ಇರುವ ಯಾವುದೇ ಸಂಗತಿ ಎಂಬುದಾಗಿ ಅದು ವಿವರಿಸಲ್ಪಟ್ಟಿದೆ. ನಮ್ಮ ಸುತ್ತಲಿರುವ ಪ್ರಪಂಚದ ವೈಜ್ಞಾನಿಕ ವಿವರಣೆಯು ಸದರಿ 'ಪ್ಯಾರನಾರ್ಮಲ್‌' ಪದದ 'ನಾರ್ಮಲ್‌‌' ಎಂಬ ಭಾಗವಾಗಿದ್ದರೆ, ಅರ್ಥದ ಮೇಲಿನ, ಆಚೆಯ, ಪಕ್ಕದ, ಪ್ರತಿಕೂಲವಾದ, ಅಥವಾ ವಿರುದ್ಧವಾದ ಭಾಗವನ್ನು 'ಪ್ಯಾರ' ಎಂಬುದು ರೂಪಿಸುತ್ತದೆ ಎಂಬುದಾಗಿ ವ್ಯಾಖ್ಯಾನವು ಸೂಚಿಸುತ್ತದೆ.
*ಪ್ಯಾರ* ಎಂಬ ಭಾಗವು ಒಂದು ಗ್ರೀಕ್‌‌ ಮತ್ತು ಲ್ಯಾಟಿನ್‌‌ ಮೂಲವನ್ನು ಹೊಂದಿದೆ. ಇದರ ಅತ್ಯಂತ ಸಾಮಾನ್ಯ ಅರ್ಥವು (ಗ್ರೀಕ್‌‌ ಬಳಕೆ) ಖಂಡಭಾಗದಲ್ಲಿರುವಂತೆ 'ಇದನ್ನು ಹೋಲುವ' ಅಥವಾ 'ಇದಕ್ಕೆ ಸಮೀಪವಾಗಿರುವ' ಎಂಬುದಾಗಿದೆ. ಲ್ಯಾಟಿನ್ ಭಾಷೆಯಲ್ಲಿ‌‌, *ಪ್ಯಾರ* ಎಂಬುದಕ್ಕೆ 'ಮೇಲೆ', 'ವಿರುದ್ಧ', 'ಎದುರು', 'ಹೊರಗೆ', ಅಥವಾ 'ಆಚೆಗೆ' ಎಂಬ ಅರ್ಥಗಳಿವೆ. ಉದಾಹರಣೆಗೆ, ಫ್ರೆಂಚ್‌ ಭಾಷೆಯಲ್ಲಿ *ಪ್ಯಾರಪ್ಲೂಯಿ* ಎಂದರೆ 'ಮಳೆಯನ್ನು-ಎದುರಿಸು' – ಅಂದರೆ ಒಂದು ಛತ್ರಿ ಎಂದರ್ಥ. ಆಗ, ವಿಶ್ಲೇಷಣೆಯನ್ನು ಹೀಗೆ ಮಾಡಬಹುದು: ಪ್ಯಾರನಾರ್ಮಲ್‌‌ (ಅಧಿಸಾಮಾನ್ಯ) ಶಬ್ದವು 'ಪ್ಯಾರ' ಎಂಬುದರ ಲ್ಯಾಟಿನ್‌ ಬಳಕೆಯಿಂದ ಜನ್ಯವಾಗಿದ್ದು, ಇದು 'ರೂಢಿಯ ಮಾದರಿಯ ವಿರುದ್ಧ, ಎದುರು, ಹೊರಗೆ ಅಥವಾ ಆಚೆಗೆ' ಇರುವಂಥದು ಎಂಬ ಅರ್ಥವನ್ನು ಹೊಂದಿದೆ.
## ಅಧಿಸಾಮಾನ್ಯ ವಿಷಯಗಳು
ಗಮನಾರ್ಹವಾದ ಅಧಿಸಾಮಾನ್ಯ ನಂಬಿಕೆಗಳಲ್ಲಿ, ಪ್ರೇತಗಳು, ಭೂಮ್ಯತೀತ ಜೀವನ ಮತ್ತು ಗುರುತಿಸಲಾಗದ ಹಾರುವ ವಸ್ತುಗಳು (ಹಾರುವ ತಟ್ಟೆಗಳು), ಹಾಗೂ ನಿಗೂಢ ಜೀವಿಗಳಿಗೆ ಸಂಬಂಧಿಸಿರುವ ನಂಬಿಕೆಗಳು ಸೇರಿಕೊಂಡಿವೆ.
### ಪ್ರೇತಗಳು ಮತ್ತು ಇತರ ಮಾನವಾತೀತ ಅಸ್ತಿತ್ವಗಳು
ಪ್ರೇತವೆಂಬುದು ಓರ್ವ ವ್ಯಕ್ತಿಯ ಚೇತನ ಅಥವಾ ಆತ್ಮದ 
ಕಾಣಿಸಿಕೊಳ್ಳುವಿಕೆಯಾಗಿದೆ. ಆ ಪರಿಕಲ್ಪನೆಯ ಮೇಲೆ ಪರ್ಯಾಯ ಸಿದ್ಧಾಂತಗಳು ವಿಸ್ತರಿಸುತ್ತವೆ ಮತ್ತು ಇತ್ತೀಚೆಗೆ ಸತ್ತ ಪ್ರಾಣಿಗಳ ಪ್ರೇತಗಳಲ್ಲಿನ ನಂಬಿಕೆಯನ್ನು ಒಳಗೊಳ್ಳುತ್ತವೆ. ಕೆಲವೊಮ್ಮೆ "ಪ್ರೇತ" ಎಂಬ ಶಬ್ದವನ್ನು ಯಾವುದೇ ಚೇತನ ಅಥವಾ ಭೂತದೊಂದಿಗೆ ಸಮಾನಾರ್ಥಕವಾಗಿ ಬಳಸಲಾಗುತ್ತದೆಯಾದರೂ, ಜನಪ್ರಿಯ ಬಳಕೆಯಲ್ಲಿ ಈ ಶಬ್ದವು ವಿಶಿಷ್ಟವೆಂಬಂತೆ ಇತ್ತೀಚೆಗೆ ಸತ್ತ ಓರ್ವ ವ್ಯಕ್ತಿಗೆ ಉಲ್ಲೇಖಿಸಲ್ಪಡುತ್ತದೆ.
ತೀರಿಕೊಂಡವರ ಆತ್ಮಗಳೆಂಬಂತೆ ಪ್ರೇತಗಳಲ್ಲಿ ಇಡುವ ನಂಬಿಕೆಯು, ಆತ್ಮವಾದದ ಪರಿಕಲ್ಪನೆಯೊಂದಿಗೆ ನಿಕಟವಾಗಿ ಬಂಧಿಸಲ್ಪಟ್ಟಿದೆ; ಆತ್ಮವಾದ ಎಂಬುದು ಒಂದು ಪ್ರಾಚೀನ ನಂಬಿಕೆಯಾಗಿದ್ದು, ಪ್ರಕೃತಿ‌‌‌ಯಲ್ಲಿನ ಪ್ರತಿಯೊಂದಕ್ಕೂ ಅದು ಆತ್ಮಗಳನ್ನು ಕಾರಣವಾಗಿಸಿದೆ. ಪ್ರಾಚೀನ ಸಂಸ್ಕೃತಿಗಳಲ್ಲಿ ಮಾನವನ ಆತ್ಮವು ಒಂದು ಪಕ್ಷಿಯಾಗಿ ಅಥವಾ ಇತರ ಪ್ರಾಣಿಯಾಗಿ ಕೆಲವೊಮ್ಮೆ ಸಾಂಕೇತಿಕವಾಗಿ ಅಥವಾ ಅಕ್ಷರಶಃ ಚಿತ್ರಿಸಲ್ಪಟ್ಟಿತಾದರೂ, ಪ್ರತಿಯೊಂದು ಲಕ್ಷಣದಲ್ಲಿಯೂ ಅಷ್ಟೇ ಏಕೆ ವ್ಯಕ್ತಿಯು ಧರಿಸಿರುವ ಬಟ್ಟೆಯವರೆಗೂ ಆತ್ಮವು ಶರೀರದ ಒಂದು ನಿಖರವಾದ ನಕಲಾಗಿತ್ತು ಎಂದು ವ್ಯಾಪಕವಾಗಿ ಸಮರ್ಥಿಸಲಾಯಿತು. ಈಜಿಪ್ಚಿಯನ್‌ ಬುಕ್‌ ಆಫ್‌ ದಿ ಡೆಡ್‌‌ನಂಥ ಕೃತಿಗಳೂ ಸೇರಿದಂತೆ, ಹಲವಾರು ಪ್ರಾಚೀನ ಸಂಸ್ಕೃತಿಗಳಿಗೆ ಸೇರಿದ ಕಲಾಕೃತಿಗಳಲ್ಲಿ ಇದು ಚಿತ್ರಿಸಲ್ಪಟ್ಟಿದೆ; ಇತ್ತೀಚೆಗೆ ಸತ್ತ ಜನರು, ದಿರಿಸಿನ ಶೈಲಿಯೂ ಸೇರಿದಂತೆ ತಮ್ಮ ಸಾವಿಗೆ ಮುಂಚೆ ಇದ್ದ ರೀತಿಯಲ್ಲಿಯೇ ಮರಣೋತ್ತರ ಜೀವನದಲ್ಲೂ ಕಾಣಿಸುವುದನ್ನು ಈಜಿಪ್ಚಿಯನ್‌ ಬುಕ್‌ ಆಫ್‌ ದಿ ಡೆಡ್‌‌ ಕೃತಿಯು ತೋರಿಸುತ್ತದೆ.
ಪ್ರೇತಗಳಿಗೆ ಸಂಬಂಧಿಸಿದಂತೆ ಒಂದು ವ್ಯಾಪಕವಾಗಿ ಹಬ್ಬಿರುವ ನಂಬಿಕೆಯೆಂದರೆ, ಅವು ಒಂದು ಮಂಜಿನಂಥ, ಗಾಳಿಯಂಥ, ಅಥವಾ ಸೂಕ್ಷ್ಮ ದ್ರವ್ಯದಿಂದ ಮಾಡಲ್ಪಟ್ಟಿವೆ. ಮಾನವಶಾಸ್ತ್ರಜ್ಞರು ಊಹಿಸುವ ಪ್ರಕಾರ, ಪ್ರೇತಗಳು ವ್ಯಕ್ತಿಯೊಳಗಿನ ವ್ಯಕ್ತಿಯಾಗಿದ್ದವು ಎಂಬಂಥ ಹಿಂದಿದ್ದ ನಂಬಿಕೆಗಳಿಂದ ಇದೂ ಸಹ ಹುಟ್ಟಿಕೊಂಡಿರಬಹುದು; ಓರ್ವ ವ್ಯಕ್ತಿಯಲ್ಲಿ ಉಸಿರಿನಂತೆ ಇರುವ ಆತ್ಮವು, ಶೀತದ ಹವಾಮಾನಗಳಲ್ಲಿ ಉಸಿರುಬಿಟ್ಟಾಗ ಒಂದು ಬಿಳಿಯ ಮಂಜು ಗೋಚರಿಸುವಂತೆ ಕಾಣಿಸುತ್ತವೆ ಎಂಬುದು ಪ್ರಾಚೀನ ಸಂಸ್ಕೃತಿಗಳಲ್ಲಿ ಇದ್ದ ಒಂದು ಅತ್ಯಂತ ಗಮನಾರ್ಹ ನಂಬಿಕೆಯಾಗಿತ್ತು. ಸೌರವ್ಯೂಹದ ಹೊರಗೆ ಇರಬಹುದಾದ ಬುದ್ಧಿವಂತ ಜೀವದ ಪುರಾವೆಯನ್ನು ತೋರಿಸಬಲ್ಲ, ವಿಕಿರಣ ಪಟುತ್ವಕ್ಕೆ ಸಂಬಂಧಿಸಿದ ಒಂದು ಖಗೋಳೀಯ ಶೋಧವನ್ನು SETIಯಂಥ ಯೋಜನೆಗಳು ನಿರ್ವಹಿಸುತ್ತಿವೆ. ಭೂಮಿಯ ಮೇಲೆ ಜೀವವು ಹೇಗೆ ಅಭಿವೃದ್ಧಿಗೊಂಡಿತು ಎಂಬುದನ್ನು ವಿಶದೀಕರಿಸುವ ವೈಜ್ಞಾನಿಕ ಸಿದ್ಧಾಂತಗಳು, ಇತರ ಗ್ರಹಗಳ ಮೇಲೆ ಜೀವವು ಅಭಿವೃದ್ಧಿಗೊಂಡಿದ್ದರ ಸಾಧ್ಯತೆಯನ್ನು ಕಂಡುಕೊಳ್ಳಲೂ ಸಹ ಅವಕಾಶ ಕಲ್ಪಿಸುತ್ತವೆ. ಭೂಮ್ಯತೀತ ಜೀವದ ಅಧಿಸಾಮಾನ್ಯ ಮಗ್ಗುಲು ಅಥವಾ ಅಂಶವು, ಗುರುತಿಸಲಾಗದ ಹಾರುವ ವಸ್ತುಗಳಲ್ಲಿನ (ಹಾರುವ ತಟ್ಟೆಗಳಲ್ಲಿನ) ಮತ್ತು ಅವುಗಳೊಂದಿಗೆ ಸಂಬಂಧಿಸಿದವೆಂದು ಹೇಳಲಾಗುವ ವಿದ್ಯಮಾನಗಳಲ್ಲಿನ ನಂಬಿಕೆಯ ಸುತ್ತ ಹೆಚ್ಚಿನ ಗಮನಹರಿಸುತ್ತದೆ.
UFO ಸಂಸ್ಕೃತಿಯ ಇತಿಹಾಸದ ಆರಂಭದಲ್ಲಿ, ಅದರಲ್ಲಿ ನಂಬಿಕೆಯಿರುವವರು ತಮ್ಮನ್ನು ಎರಡು ಶಿಬಿರಗಳು ಅಥವಾ ಗುಂಪುಗಳಾಗಿ ವಿಂಗಡಿಸಿಕೊಂಡರು. ಸದರಿ ವಿದ್ಯಮಾನಗಳ ಕುರಿತಾದ ಒಂದು ಸಾಕಷ್ಟು ಸಂಪ್ರದಾಯಶೀಲ ದೃಷ್ಟಿಕೋನವನ್ನು ಮೊದಲ ಗುಂಪು ಪ್ರತಿಪಾದಿಸಿತು; ಗಂಭೀರ ಅಧ್ಯಯನಕ್ಕೆ ಪಾತ್ರವಾದ ವಿವರಿಸಲಾಗದ ಘಟನೆಗಳಾಗಿ ಇದನ್ನು ಈ ಗುಂಪು ವ್ಯಾಖ್ಯಾನಿಸಿತು 1950ರ ದಶಕದಲ್ಲಿ ತಮ್ಮನ್ನು "ಯೂಫೋ ತಜ್ಞರು" ಎಂಬುದಾಗಿ ಈ ಗುಂಪಿನ ಸದಸ್ಯರು ತಮ್ಮನ್ನು ಕರೆದುಕೊಳ್ಳಲು ಶುರುಮಾಡಿದರು ಮತ್ತು ಸದರಿ ದೃಶ್ಯದ ವರದಿಗಳ ತಾರ್ಕಿಕ ವಿಶ್ಲೇಷಣೆಯು, ಭೂಮ್ಯತೀತ ಪರೀಕ್ಷಾ ಭೇಟಿಯ ಗ್ರಹಿಕೆಯನ್ನು ಕ್ರಮಬದ್ಧಗೊಳಿಸುತ್ತದೆ ಎಂದು ಭಾವಿಸಿದರು. ಈಗ ಪ್ರಸಿದ್ಧವಾಗಿರುವ, ಕಾರ್ಡ್‌‌ನ್ನು‌-ಊಹಿಸುವ ಮತ್ತು ದಾಳ-ಉರುಳಿಸುವ ಪ್ರಯೋಗಗಳನ್ನು ಬಳಸುವ ವಿಧಾನಶಾಸ್ತ್ರವನ್ನು ಪ್ರಯೋಗಾಲಯವೊಂದರಲ್ಲಿ ರೈನ್‌‌ ಜನಪ್ರಿಯಗೊಳಿಸಿದ; ಇಂದ್ರಿಯಾತೀತ ಗ್ರಹಿಕೆಯ ಒಂದು ಸಂಖ್ಯಾಶಾಸ್ತ್ರೀಯವಾದ ಕ್ರಮಬದ್ಧಗೊಳಿಸುವಿಕೆಯನ್ನು ಕಂಡುಕೊಳ್ಳುವುದರ ಭರವಸೆಯನ್ನಿಟ್ಟುಕೊಂಡು ಅವನು ಈ ಕ್ರಮಕ್ಕೆ ಮುಂದಾದ. ಅಧಿಸಾಮಾನ್ಯ ಸಂಗತಿಯ ಸಿಂಧುವಾದ ಪುರಾವೆಯಾಗಿ ವೈಜ್ಞಾನಿಕ ಸಮುದಾಯದಲ್ಲಿ ವ್ಯಾಪಕವಾದ ಮಾನ್ಯತೆಯನ್ನು ಗಳಿಸಿರುವ ಯಾವುದೇ ಪ್ರಯೋಗಾತ್ಮಕ ಫಲಿತಾಂಶಗಳು ಇಂದಿನವರೆಗೆ ನೆಲೆಗೊಂಡಿಲ್ಲ.
ಅಧ್ಯಯನಮಾಡುತ್ತಿರುವ ವಿಷಯದಲ್ಲಿ ತನ್ನನ್ನೇ ತಲ್ಲೀನಗೊಳಿಸುವ ಮೂಲಕ, ಓರ್ವ ಸಂಶೋಧಕನು ವಿಷಯದ ಅರಿವನ್ನು ಗ್ರಹಿಸುತ್ತಾನೆ ಎಂದು ಭಾವಿಸಲ್ಪಡುತ್ತಾನೆ ಎಂಬುದಾಗಿ ಸಹಭಾಗಿ-ವೀಕ್ಷಣೆ ಸೂಚಿಸುತ್ತದೆ. ದತ್ತಾಂಶ-ಒಟ್ಟುಗೂಡಿಸುವ ಒಂದು ಕೌಶಲವಾಗಿ ಸಹಭಾಗಿ-ವೀಕ್ಷಣೆಯು ಪಡೆದಿರುವ ಟೀಕೆಗಳು, ಅಧಿಸಾಮಾನ್ಯ ಸಂಗತಿಗೆ ಇರುವ ಇತರ ಪ್ರವೇಶಮಾರ್ಗಗಳ ಟೀಕೆಗಳನ್ನು ಹೋಲುವಂತಿದ್ದರೂ, ಅವು ಮತ್ತಷ್ಟು ಅಂಶಗಳನ್ನು ಒಳಗೊಂಡಿವೆ. ಅವುಗಳೆಂದರೆ: ಸಂಶೋಧಕನ ವಸ್ತುನಿಷ್ಠತೆಗಿರುವ ಒಂದು ಹೆಚ್ಚಿನ ಮಟ್ಟದ ಬೆದರಿಕೆ, ಕ್ರಮಬದ್ಧವಾಗಿಲ್ಲದ ದತ್ತಾಂಶದ ಒಟ್ಟುಗೂಡಿಸುವಿಕೆ, ವ್ಯಕ್ತಿನಿಷ್ಠ ಮಾಪನದ ಮೇಲಿನ ನೆಚ್ಚಿಕೆ, ಮತ್ತು ಸಂಭವನೀಯ ವೀಕ್ಷಕ ಪರಿಣಾಮಗಳು (ವೀಕ್ಷಿಸಿದ ವರ್ತನೆಯನ್ನು ವೀಕ್ಷಣೆಯು ವಿರೂಪಗೊಳಿಸಬಹುದು). ಗೀಳುಹಿಡಿದ ತಾಣಗಳಲ್ಲಿನ EMF ಗುಣಾಂಕಗಳ ದಾಖಲಿಸುವಿಕೆಯಂಥ ನಿರ್ದಿಷ್ಟ ದತ್ತಾಂಶದ ಒಟ್ಟುಗೂಡಿಸುವಿಕೆಯ ವಿಧಾನಗಳು, ಸ್ವತಃ ಸಹಭಾಗಿ-ವೀಕ್ಷಣಾ ವಿಧಾನಕ್ಕೆ ಕಾರಣವಾದ ಟೀಕೆಗಳಿಗಿಂತ ಆಚೆಗಿನ ತಮ್ಮದೇ ಆದ ಟೀಕೆಗಳನ್ನು ಹೊಂದಿವೆ.
ಅಧಿಸಾಮಾನ್ಯ ಸಂಗತಿಗಿರುವ ಸಹಭಾಗಿ-ವೀಕ್ಷಕ ವಿಧಾನವು, *ಘೋಸ್ಟ್‌ ಹಂಟರ್ಸ್‌‌‌* ನಂಥ ವಾಸ್ತವದರ್ಶನದ ದೂರದರ್ಶನ ಕಾರ್ಯಕ್ರಮಗಳ ಮೂಲಕ ಹೆಚ್ಚಿನ ಮಟ್ಟದ ಗೋಚರತ್ವ ಮತ್ತು ಜನಪ್ರಿಯತೆಯನ್ನು ಗಳಿಸಿದೆ, ಮತ್ತು ಆರೋಪಿತ ಅಧಿಸಾಮಾನ್ಯ ತಾಣಗಳಲ್ಲಿನ ತಲ್ಲೀನಗೊಳಿಸುವ ಸಂಶೋಧನೆಯನ್ನು ಸಮರ್ಥಿಸುವ, ಪ್ರೇತ ಅನ್ವೇಷಿಸುವ ಸ್ವತಂತ್ರ ಗುಂಪುಗಳ ರೂಪಿಸುವಿಕೆಗೂ ಕಾರಣವಾಗಿದೆ. ಪ್ರೇತ ಅನ್ವೇಷಿಸುವ ಉತ್ಸಾಹಿಗಳಿಗೆ ಸಂಬಂಧಿಸಿದಂತಿರುವ ಒಂದು ಜನಪ್ರಿಯ ವೆಬ್‌ಸೈಟ್‌, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ಮತ್ತು the ಯುನೈಟೆಡ್‌ ಕಿಂಗ್‌ಡಂನ ಉದ್ದಗಲಕ್ಕೂ ಇರುವ 300ಕ್ಕೂ ಹೆಚ್ಚಿನ ಈ ಸಂಘಟನೆಗಳನ್ನು ಪಟ್ಟಿಮಾಡಿದೆ.
### ಸಂಶಯವಾದದ ವೈಜ್ಞಾನಿಕ ತನಿಖೆ
ಅಧಿಸಾಮಾನ್ಯ ವಿದ್ಯಮಾನಗಳ ಪ್ರತಿಪಾದನೆಗಳ ನಿರ್ಣಾಯಕ ತನಿಖೆಯನ್ನು ವೈಜ್ಞಾನಿಕ ಸಂದೇಹವಾದಿಗಳು ಸಮರ್ಥಿಸುತ್ತಾರೆ: ಅಂದರೆ, ಅಧಿಸಾಮಾನ್ಯ ಪ್ರತಿಪಾದನೆಗಳಿಗೆ ಸಮಜಾಯಿಷಿಗಳನ್ನು ನೀಡಲು, ವಿದ್ಯಮಾನಗಳ ಒಂದು ತರ್ಕಬದ್ಧ, ವೈಜ್ಞಾನಿಕ ವಿವರಣೆಯನ್ನು ತಲುಪಲು ವೈಜ್ಞಾನಿಕ ವಿಧಾನವನ್ನು ಅನ್ವಯಿಸುತ್ತಾರೆ; ಇದಕ್ಕಾಗಿ, ಆರೋಪಿತ ಅಧಿಸಾಮಾನ್ಯ ಸಾಮರ್ಥ್ಯಗಳು ಮತ್ತು ಘಟನೆಗಳು, ಕೆಲವೊಮ್ಮೆ ತಮಾಷೆಗಾಗಿ ಮಾಡಿದ ಮೋಸಗಳಾಗಿರುತ್ತವೆ ಅಥವಾ ಸ್ವಾಭಾವಿಕ ವಿದ್ಯಮಾನಗಳ ತಪ್ಪಾದ ಅರ್ಥವಿವರಣೆಗಳಾಗಿರುತ್ತವೆ ಎಂಬುದನ್ನು ಅವರು ಪರಿಗಣಿಸುತ್ತಾರೆ. ಒಕ್ಕಾಮ್‌‌ನ ರೇಜರ್‌‌‌‌‌‌ನ ಅನ್ವಯಿಸುವಿಕೆಯು ಈ ವಿಧಾನವನ್ನು ಸಾರೀಕರಿಸುವುದರ ಒಂದು ಮಾರ್ಗವಾಗಿದ್ದು, ಅತ್ಯಂತ ಸರಳವಾದ ಪರಿಹಾರೋಪಾಯವು ಸಾಮಾನ್ಯವಾಗಿ ಒಂದು ಸರಿಯಾದ ವಿಧಾನವಾಗಿರುತ್ತದೆ ಎಂಬುದನ್ನು ಇದು ಸೂಚಿಸುತ್ತದೆ.
 ಯಾವುದು ಅಧಿಸಾಮಾನ್ಯ ವಿದ್ಯಮಾನಗಳಾಗಿರುವಂತೆ ಕಾಣಿಸುತ್ತವೆಯೋ ಅದು ಸಾಮಾನ್ಯವಾಗಿ, ಒಂದು ವಾಸ್ತವಿಕ ಅಧಿಸಾಮಾನ್ಯ ಸಂಗತಿಯಾಗಿರುವುದಕ್ಕಿಂತ ಹೆಚ್ಚಾಗಿ, ಸ್ವಾಭಾವಿಕ ವಿದ್ಯಮಾನಗಳ ಒಂದು ತಪ್ಪಾದ ಅರ್ಥವಿವರಣೆ, ತಪ್ಪುಗ್ರಹಿಕೆ, ಅಥವಾ ಅಸಂಬದ್ಧ ಬದಲಾವಣೆಯಾಗಿರುತ್ತದೆ ಎಂಬುದಕ್ಕೆ ಸಂಬಂಧಿಸಿದ ಒಂದು ವಿವರಣೆಯನ್ನು ಪ್ರಮಾಣಕ ವೈಜ್ಞಾನಿಕ ಮಾದರಿಗಳು ನೀಡುತ್ತವೆ. 
ಹಿಂದೆ ಕಮಿಟಿ ಫಾರ್‌ ದಿ ಸೈಂಟಿಫಿಕ್‌ ಇನ್ವೆಸ್ಟಿಗೇಷನ್‌ ಆಫ್‌ ಕ್ಲೇಮ್ಸ್‌ ಆಫ್‌ ದಿ ಪ್ಯಾರನಾರ್ಮಲ್‌ (CSICOP) ಎಂದು ಕರೆಯಲ್ಪಡುತ್ತಿದ್ದ ದಿ ಕಮಿಟಿ ಫಾರ್‌ ಸ್ಕೆಪ್ಟಿಕಲ್‌ ಇನ್‌ಕ್ವೈರಿ ಎಂಬುದು ಒಂದು ಸಂಘಟನೆಯಾಗಿದ್ದು, ವೈಜ್ಞಾನಿಕವಾದ, ಸಂಶಯವಾದದ ವಿಧಾನವನ್ನು ಜಾಹೀರುಗೊಳಿಸು ಗುರಿಯನ್ನು ಹೊಂದಿದೆ. ವೈಜ್ಞಾನಿಕ ಗ್ರಹಿಕೆಯ ಪರಿಭಾಷೆಯಲ್ಲಿ ಅಧಿಸಾಮಾನ್ಯ ವರದಿಗಳನ್ನು ಅರ್ಥಮಾಡಿಕೊಳ್ಳುವೆಡೆಗೆ ಗುರಿಯಿಟ್ಟುಕೊಂಡಿರುವ ತನಿಖೆಗಳನ್ನು ಇದು ಕೈಗೊಳ್ಳುತ್ತದೆ ಮತ್ತು *ಸ್ಕೆಪ್ಟಿಕಲ್‌ ಇನ್‌ಕ್ವೈರರ್‌‌* ಎಂಬ ತನ್ನ ನಿಯತಕಾಲಿಕದಲ್ಲಿ ಇದರ ಫಲಿತಾಂಶಗಳನ್ನು ಪ್ರಕಟಿಸುತ್ತದೆ.
ಹಿಂದಿದ್ದ ಜೇಮ್ಸ್‌ ರ್ಯಾಂಡಿ ಎಂಬ ಓರ್ವ ವೇದಿಕೆ ಜಾದೂಗಾರನು ಅಧಿಸಾಮಾನ್ಯ ಪ್ರತಿಪಾದನೆಗಳ ಓರ್ವ ಸುಪರಿಚಿತ ತನಿಖೆಗಾರನಾಗಿದ್ದಾನೆ. ಭ್ರಾಂತಿಯ ವಿಷಯದಲ್ಲಿ ಒಂದು ಹಿನ್ನೆಲೆಯನ್ನು ಹೊಂದಿರುವ ಓರ್ವ ತನಿಖೆಗಾರನಾಗಿ ರ್ಯಾಂಡಿಯು ಭಾವಿಸುವ ಪ್ರಕಾರ, ಅಧಿಸಾಮಾನ್ಯ ಸಾಮರ್ಥ್ಯಗಳೆಂದು ಪ್ರತಿಪಾದಿಸುವವರಿಗೆ ಸಂಬಂಧಿಸಿದ ಅತ್ಯಂತ ಸರಳವಾದ ವಿವರಣೆಯು ಅನೇಕವೇಳೆ ಮೋಸಗಾರಿಕೆಯಾಗಿರುತ್ತದೆ; ಅತೀಂದ್ರಿಯ ಶಕ್ತಿಯಿರುವವನೆಂದು ಹೇಳಿಕೊಳ್ಳುತ್ತಿದ್ದ ಯೂರಿ ಗೆಲ್ಲರ್‌‌ ಹೊಂದಿದ್ದ, ಚಮಚೆಯನ್ನು ಬಗ್ಗಿಸುವ ಸಾಮರ್ಥ್ಯಗಳನ್ನು ತರಬೇತಿ ಪಡೆದ ವೇದಿಕೆ ಜಾದೂಗಾರರು ಸುಲಭವಾಗಿ ನಕಲುಮಾಡಬಲ್ಲರು ಎಂಬುದನ್ನು ಅವನು ಪ್ರಾತ್ಯಕ್ಷಿಕೆಯಾಗಿ ತೋರಿಸುವ ಮೂಲಕ ನಿರೂಪಿಸಿದ. ಅವನು ಜೇಮ್ಸ್‌ ರ್ಯಾಂಡಿ ಎಜುಕೇಷನಲ್‌ ಫೌಂಡೇಷನ್‌ ಸಂಬ ಸಂಸ್ಥೆಯ ಸಂಸ್ಥಾಪಕನೂ ಆಗಿದ್ದ. ಅಷ್ಟೇ ಅಲ್ಲ, ಯಾವುದೇ ಅಧಿಸಾಮಾನ್ಯ, ಅತಿಮಾನುಷ ಅಥವಾ ಐಂದ್ರಜಾಲಿಕ ಶಕ್ತಿ ಅಥವಾ ಘಟನೆಯ ಪುರಾವೆಯನ್ನು, ಎರಡೂ ಸಹಭಾಗಿಗಳಿಂದ ಸಮ್ಮತಿಸಲ್ಪಟ್ಟ ಪರೀಕ್ಷಾ ಷರತ್ತುಗಳ ಅಡಿಯಲ್ಲಿ ಯಾರಿಬೇಕಾದರೂ ಪ್ರದರ್ಶಿಸುವುದಕ್ಕಾಗಿ 1,000,000 US $ನಷ್ಟು ಮೊತ್ತವನ್ನು ಒಂದು ಬಹುಮಾನವನ್ನಾಗಿ ನೀಡುವ ಈ ಸಂಸ್ಥೆಯ ದಶಲಕ್ಷ ಡಾಲರ್‌‌‌ ಸವಾಲಿನ ಬಹುಮಾನ ನೀಡಿಕೆಯನ್ನೂ ಅವನು ಸ್ಥಾಪಿಸಿದ.
#### ಅಸಂಗತತೆಗಳು
ಅಧಿಸಾಮಾನ್ಯ ವಿದ್ಯಮಾನಗಳು ತಮಾಷೆಗಾಗಿ ಮಾಡಿದ ಮೋಸಗಳಿರಬಹುದು ಎಂಬ ಆಧಾರವಾಕ್ಯ ಅಥವಾ ಪ್ರಮೇಯದ ಮೇಲೆ ಆಧರಿಸಿ ಅಸಂಗತತೆಗಳು ಕಾರ್ಯನಿರ್ವಹಿಸುತ್ತವೆ; ಈ ಅಧಿಸಾಮಾನ್ಯ ವಿದ್ಯಮಾನಗಳು ಪ್ರಸಕ್ತ ವೈಜ್ಞಾನಿಕ ಮಾದರಿಗಳ ವ್ಯಾಪ್ತಿಯೊಳಗೆ ಅರ್ಥೈಸಿಕೊಂಡವುಗಳಾಗಿರಬಹುದು, ಅಥವಾ ಇನ್ನೂ ಪರಿಶೋಧಿಸದ ವಿಜ್ಞಾನದ ಒಂದು ಕ್ಷೇತ್ರವಾಗಿ ಬಳಸಿಕೊಳ್ಳುವ ಮೂಲಕ ತರ್ಕಬದ್ಧವಾಗಿಸಲ್ಪಡಬಹುದಾಗಿರಬಹುದು.
## ನಂಬಿಕೆಯ ಜನಮತ ಸಂಗ್ರಹಗಳು
ಅಧಿಸಾಮಾನ್ಯ ವಿದ್ಯಮಾನಗಳ ಅಸ್ತಿತ್ವದ ನ್ಯಾಯಸಮ್ಮತತೆಯು ವಿವಾದಾಸ್ಪದವಾಗಿದ್ದು, ಅಧಿಸಾಮಾನ್ಯ ಸಂಗತಿಯ ಪ್ರತಿಪಾದಕರ ಹಾಗೂ ಸಂದೇಹವಾದಿಗಳಎರಡೂ ವಲಯಗಳಿಂದಲೂ ಅದು ಉತ್ಕಟಭಾವದಿಂದ ಚರ್ಚಿಸಲ್ಪಡುತ್ತಿರುವ ವೇಳೆಗೇ, ಅಧಿಸಾಮಾನ್ಯ ವಿದ್ಯಮಾನಗಳಿಗೆ ಸಂಬಂಧಿಸಿದಂತೆ ಜನರು ಹೊಂದಿರುವ *ನಂಬಿಕೆಗಳನ್ನು* ನಿರ್ಣಯಿಸುವಲ್ಲಿ ಸಮೀಕ್ಷೆಗಳು ಪ್ರಯೋಜನಕಾರಿಯಾಗಿ ಕಂಡುಬರುತ್ತವೆ. ಚರ್ಚೆಯ ಪರವಾಗಿ ಅಥವಾ ವಿರುದ್ಧವಾಗಿರುವ ವೈಜ್ಞಾನಿಕ ಪುರಾವೆಯನ್ನು ರೂಪಿಸಲು ಈ ಅಭಿಪ್ರಾಯಗಳು ಅಸಮರ್ಥವಾಗಿರುವ ಸಂದರ್ಭದಲ್ಲೇ, ಜನಸಮುದಾಯದ ಒಂದು ನಿರ್ದಿಷ್ಟ ಭಾಗದ ಚಿಂತನಮಾರ್ಗದ ಒಂದು ಸೂಚನೆಯನ್ನು ಅವು ನೀಡಬಹುದು (ಕನಿಷ್ಟಪಕ್ಷ ಜನಮತ ಸಂಗ್ರಹಗಳಿಗೆ ಉತ್ತರಿಸಿದವರ ನಡುವೆ).
ಅಧಿಸಾಮಾನ್ಯ ವಿಷಯಗಳ ಕುರಿತಾದ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸಾರ್ವತ್ರಿಕ ಜನಸಮುದಾಯವು ಹೊಂದಿರುವ ನಂಬಿಕೆಗಳ ಒಂದು ಸಮೀಕ್ಷೆಯನ್ನು ಗ್ಯಾಲಪ್‌‌ ಆರ್ಗನೈಸೇಷನ್‌‌ ಎಂಬ ಸಂಸ್ಥೆಯು 2005ರಲ್ಲಿ ಕೈಗೊಂಡಿತು. ಈ ಸಮೀಕ್ಷೆಯು ಕಂಡುಕೊಂಡ ಪ್ರಕಾರ, ಮತ ಚಲಾಯಿಸಿದವರಲ್ಲಿ 73 ಪ್ರತಿಶತ ಭಾಗದಷ್ಟು ಮಂದಿ, ಸಮೀಕ್ಷೆಯಲ್ಲಿ ಸಾದರಪಡಿಸಲಾದ ಹತ್ತು ಅಧಿಸಾಮಾನ್ಯ ಸಂಗತಿಗಳ ಪೈಕಿ ಕನಿಷ್ಟಪಕ್ಷ ಒಂದರಲ್ಲಿ ನಂಬಿಕೆಯಿರುವುದನ್ನು ತಿಳಿಸಿದ್ದರು. ಸಮೀಕ್ಷೆಯು ಒಳಗೊಂಡಿದ್ದ ಈ ಹತ್ತು ಸಂಗತಿಗಳೆಂದರೆ: ಇಂದ್ರಿಯಾತೀತ ಗ್ರಹಿಕೆ (41%ನಷ್ಟು ಜನ ಈ ನಂಬಿಕೆಯನ್ನು ಹೊಂದಿದ್ದರು), ಗೀಳುಹಿಡಿದ ಮನೆಗಳು (37%), ಪ್ರೇತಗಳು (32%), ದೂರಸಂವೇದನೆ (31%), ಅತೀಂದ್ರಿಯ ದೃಷ್ಟಿ (26%), ಜ್ಯೋತಿಷ್ಯ (25%), ಮೃತರೊಂದಿಗಿನ ಸಂವಹನೆ (21%), ಮಾಟಗಾತಿಯರು (21%), ಪುನರ್ಜನ್ಮ (20%), ಮತ್ತು ಆಧ್ಯಾತ್ಮಿಕ ಅಸ್ತಿತ್ವಗಳನ್ನು ನಿರ್ದೇಶಿಸುವಿಕೆ (9%). "ಮಾನವರು 'ಸಾಮಾನ್ಯ'ವಾದ ಐದು ಇಂದ್ರಿಯಗಳಿಗಿಂತ ಹೆಚ್ಚಿನದನ್ನು ಹೊಂದಿದ್ದಾರೆ ಎಂಬ ನಂಬಿಕೆಯನ್ನು ಅವರು ಬಯಸುವ ರೀತಿಯಲ್ಲಿ" ಈ ಅಂಶಗಳನ್ನು ಆರಿಸಲಾಗಿತ್ತು. ಪ್ರತಿಕ್ರಿಯೆ ನೀಡಿದವರ ಪೈಕಿ ಕೇವಲ ಒಂದು ಪ್ರತಿಶತದಷ್ಟು ಮಂದಿ ಎಲ್ಲಾ ಹತ್ತು ವಸ್ತುಗಳಲ್ಲೂ ನಂಬಿಕೆಯನ್ನು ಹೊಂದಿದ್ದರು.
ವಿದ್ಯಮಾನಗಳ ಯಾವ *ಬಗೆಗಳನ್ನು* ತಾವು ಅನುಭವಕ್ಕೆ ತಂದುಕೊಂಡಿರುವುದಾಗಿ ಜನರು ಪ್ರತಿಪಾದಿಸುತ್ತಾರೆ ಮತ್ತು ಅವರ ಜೀವನಗಳ ಮೇಲೆ ಈ ಅನುಭವಗಳು ಬೀರಿದ ಪರಿಣಾಮಗಳೇನು ಎಂಬುದನ್ನು ನಿರ್ಣಯಿಸಲು ಆಸ್ಟ್ರೇಲಿಯಾದ ಮೊನಾಶ್‌‌ ವಿಶ್ವವಿದ್ಯಾಲಯಕ್ಕೆ ಸೇರಿದ ಸಂಶೋಧಕರಿಂದ 2006ರಲ್ಲಿ ನಡೆಸಲ್ಪಟ್ಟ ಮತ್ತೊಂದು ಸಮೀಕ್ಷೆಯು ಬಯಸಿತು. ಒಂದು ಆನ್‌ಲೈನ್‌‌‌ ಸಮೀಕ್ಷೆಯಾಗಿ ನಿರ್ವಹಿಸಲ್ಪಟ್ಟ ಈ ಅಧ್ಯಯನದಲ್ಲಿ ಪ್ರಪಂಚದಾದ್ಯಂತದ 2,000ಕ್ಕೂ ಹೆಚ್ಚಿನ ಮಂದಿ ಭಾಗವಹಿಸಿ ಪ್ರತಿಕ್ರಿಯೆ ನೀಡಿದರು. ಇದರ ಫಲಿತಾಂಶಗಳು ಹೊರಗೆಡವಿದ ಮಾಹಿತಿಯ ಪ್ರಕಾರ, ಪ್ರತಿಕ್ರಿಯೆ ನೀಡಿದವರ ಪೈಕಿ ಸುಮಾರು 70%ನಷ್ಟು ಮಂದಿ ಒಂದು ವಿವರಿಸಲಾಗದ ಅಧಿಸಾಮಾನ್ಯ ಘಟನೆಯನ್ನು ಅನುಭವಕ್ಕೆ ತಂದುಕೊಂಡಿದ್ದರು; ಇದು ಅವರ ಜೀವನವನ್ನು ಬಹುಪಾಲು ಒಂದು ಗುಣಾತ್ಮಕವಾದ ರೀತಿಯಲ್ಲಿ ಬದಲಾಯಿಸಿತ್ತು. ಅಲ್ಲಿ ಇರುವಂಥದ್ದಲ್ಲ ಎಂದು ತಾವು ತಿಳಿದುಕೊಂಡಿದ್ದ ಒಂದು ಪ್ರಾಣಿ ಅಥವಾ ವ್ಯಕ್ತಿಯನ್ನು ತಾವು ನೋಡಿದುದಾಗಿ, ಅದರ ಧ್ವನಿಯನ್ನು ಕೇಳಿಸಿಕೊಂಡುದುದಾಗಿ, ಅಥವಾ ಅದರಿಂದ ಸ್ಪರ್ಶದ ಅನುಭವಕ್ಕೆ ಒಳಗಾದುದುದಾಗಿಯೂ ಸುಮಾರು 70%ನಷ್ಟು ಮಂದಿ ಪ್ರತಿಪಾದಿಸಿದ್ದರು; ಈ ಕುರಿತಾದ ಒಂದು ಮುನ್ಸೂಚನೆಯನ್ನು ತಾವು ಹೊಂದಿದ್ದಾಗಿ 80%ನಷ್ಟು ಮಂದಿ ವರದಿಮಾಡಿದ್ದರೆ, ಹೆಚ್ಚೂಕಮ್ಮಿ 50%ನಷ್ಟು ಮಂದಿ ತಾವು ಹಿಂದಿನ ಜೀವನವೊಂದನ್ನು ನೆನಪಿಸಿಕೊಂಡುದಾಗಿ ಹೇಳಿಕೆ ನೀಡಿದರು. ಯಥೋಚಿತವಾಗಿ ಸುಸಂಗತವಾಗಿದ್ದ ಫಲಿತಾಂಶಗಳನ್ನು ಅವರು ಕಂಡುಕೊಂಡರು.

!ನಂಬಿಕೆ
!ಖಾತ್ರಿಯಿಲ್ಲ
!ನಂಬಿಕೆ
!ಖಾತ್ರಿಯಿಲ್ಲ
|-
!
!colspan="2"|ಫರಾ-ಸ್ಟೀವರ್ಡ್‌
!colspan="2"|ಗ್ಯಾಲಪ್‌
|-
|ನಿಸರ್ಗಾತೀತ/ಆಧ್ಯಾತ್ಮಿಕವಾಗಿ ಗುಣಪಡಿಸುವಿಕೆ
|56
|26
|54
|19
|-
|ESP
|28
|39
|50
|20
|-
|ಗೀಳುಹಿಡಿದ ಮನೆಗಳು
|40
|25
|42
|16
|-
|ಅತಿಮಾನುಷ ಶಕ್ತಿಯ ಸ್ವಾಮ್ಯ
|40
|28
|41
|16
|-
|ಪ್ರೇತಗಳು/ಮೃತರ ಚೇತನಗಳು 
|39
|27
|38
|17
|-
|ದೂರಸಂವೇದನೆ
|24
|34
|36
|26
|-
|ಗತಕಾಲದಲ್ಲಿ ಭೂಮಿಗೆ ಭೇಟಿನೀಡಿದ ಭೂಮ್ಯತೀತ ಜೀವಿಗಳು
|17
|34
|33
|27
|-
|ಅತೀಂದ್ರಿಯ ದೃಷ್ಟಿ ಮತ್ತು ಭವಿಷ್ಯ ಹೇಳುವ ಸಾಮರ್ಥ್ಯ
|24
|33
|32
|23
|-
|ಮೃತರೊಂದಿಗಿನ ಸಂವಹನೆ
|16
|29
|28
|26
|-
|ಜ್ಯೋತಿಷ್ಯ
|17
|26
|28
|18
|-
|ಮಾಟಗಾತಿಯರು
|26
|19
|26
|15
|-
|ಪುನರ್ಜನ್ಮ
|14
|28
|25
|20
|-
|ನಿರ್ದೇಶಿಸುವಿಕೆ
|10
|29
|15
|21
|}
ವಿಭಿನ್ನ ಕಾಲಸಂದರ್ಭಗಳಲ್ಲಿ ವಿಭಿನ್ನ ಸಂಘಟನೆಗಳಿಂದ ನಡೆಸಲ್ಪಟ್ಟ ಇತರ ಸಮೀಕ್ಷೆಗಳು ಇದನ್ನೇ ಅತೀವವಾಗಿ ಹೋಲುವ ಫಲಿತಾಂಶಗಳನ್ನು ಕಂಡುಕೊಂಡಿವೆ. 2001ರಲ್ಲಿ ನಡೆಸಲಾದ ಒಂದು ಗ್ಯಾಲಪ್‌ ಜನಮತ ಸಂಗ್ರಹವು, ಸಾರ್ವಜನಿಕರು ಈ ಅಂಶಗಳನ್ನು ಅಂಗೀಕರಿಸಿದ್ದನ್ನು ಕಂಡುಕೊಂಡಿತು: 54%ನಷ್ಟು ಜನರು ನಿಸರ್ಗಾತೀತ/ಆಧ್ಯಾತ್ಮಿಕವಾದ ಗುಣಪಡಿಸುವಿಕೆಯಲ್ಲಿ ನಂಬಿಕೆಯನ್ನು ಹೊಂದಿದ್ದರು, 42%ನಷ್ಟು ಮಂದಿ ಗೀಳುಹಿಡಿದ ಮನೆಗಳಲ್ಲಿ ನಂಬಿಕೆ ಇಟ್ಟುಕೊಂಡಿದ್ದರು, 41%ನಷ್ಟು ಮಂದಿಗೆ ಸೈತಾನನಂಥ ಶಕ್ತಿಯ ಸ್ವಾಮ್ಯದಲ್ಲಿ ನಂಬಿಕೆಯಿತ್ತು, ದೂರಸಂವೇದನೆಯಲ್ಲಿ 36%ನಷ್ಟು ಮಂದಿ ನಂಬಿಕೆಯಿರಿಸಿದ್ದರೆ, 25%ನಷ್ಟು ಮಂದಿ ಪುನರ್ಜನ್ಮದಲ್ಲಿ, ಮತ್ತು 15%ನಷ್ಟು ಮಂದಿ ನಿರ್ದೇಶಿಸುವಿಕೆಯಲ್ಲಿ ನಂಬಿಕೆಯನ್ನು ಹೊಂದಿದ್ದರು. ನಾರ್ಫೋಕ್‌‌ನ ಈಸ್ಟರ್ನ್‌ ವರ್ಜೀನಿಯಾ ಮೆಡಿಕಲ್‌ ಸ್ಕೂಲ್‌‌ನಲ್ಲಿ ಸಹಾಯಕ ಪ್ರಾಧ್ಯಾಪಕನಾಗಿದ್ದ ಜೆಫ್ರಿ S. ಲೆವಿನ್‌‌ ಎಂಬಾತ ನಡೆಸಿದ ಒಂದು ಸಮೀಕ್ಷೆಯು
ಕಂಡುಕೊಂಡ ಪ್ರಕಾರ, U.S. ಜನಸಮುದಾಯದ ಪೈಕಿ 2/3ರಷ್ಟು ಭಾಗಕ್ಕೂ ಹೆಚ್ಚಿನ ಜನರು ಕನಿಷ್ಟಪಕ್ಷ ಒಂದು ಇಂದ್ರಿಯಾತೀತ ಅನುಭವವನ್ನು ಹೊಂದಿದ್ದನ್ನು ವರದಿಮಾಡಿದ್ದರು. 
1996ರಲ್ಲಿ ನಡೆದ ಒಂದು ಗ್ಯಾಲಪ್‌ ಜನಮತ ಸಂಗ್ರಹವು ಅಂದಾಜಿಸಿದ ಪ್ರಕಾರ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಜನರ ಪೈಕಿ 71%ನಷ್ಟು ಮಂದಿ, UFOಗಳ ಕುರಿತಾದ ಮಾಹಿತಿಯನ್ನು ಸರ್ಕಾರವು ಮುಚ್ಚಿಹಾಕುತ್ತಿದೆ ಎಂದು ನಂಬಿದ್ದರು. Sci Fi ವಾಹಿನಿಗಾಗಿ 2002ರಲ್ಲಿ ನಡೆಸಲ್ಪಟ್ಟ ರೋಪರ್‌‌ ಜನಮತ ಸಂಗ್ರಹವೊಂದು ವರದಿ ಮಾಡಿದ ಪ್ರಕಾರ, UFOಗಳು ನಿಜವಾದ ವಸ್ತುಗಳಾಗಿದ್ದವು ಎಂದು 56%ನಷ್ಟು ಮಂದಿ ನಂಬಿದ್ದರೆ, ಅನ್ಯಲೋಕದ ಜೀವಿಗಳು ಭೂಮಿಗೆ ಭೇಟಿನೀಡಿದ್ದವು ಎಂಬುದಾಗಿ 48%ನಷ್ಟು ಮಂದಿ ನಂಬಿದ್ದರು.
## ಅಧಿಸಾಮಾನ್ಯ ಸವಾಲುಗಳು
1922ರಲ್ಲಿ, *ಸೈಂಟಿಫಿಕ್‌ ಅಮೆರಿಕನ್‌‌* 2,500 US$ ಮೊತ್ತದ ಎರಡು ಆಹ್ವಾನಗಳನ್ನು ಪ್ರಸ್ತಾವಿಸಿತು: ಪರೀಕ್ಷಾ ಷರತ್ತುಗಳ ಅಡಿಯಲ್ಲಿ ರೂಪಿಸಲಾದ ಮೊದಲ ಆಧಾರ ಪೂರ್ವಕ ಚೇತನ ಛಾಯಾಚಿತ್ರಕ್ಕೆ ಸಂಬಂಧಿಸಿದ್ದು ಮೊದಲನೆಯದಾದರೆ, ಒಂದು "ಗೋಚರಿಸುವ ನಿಸರ್ಗಾತೀತ ಕಾಣಿಸಿಕೊಳ್ಳುವಿಕೆ"ಯನ್ನು ರೂಪಿಸುವ ಅತೀಂದ್ರಿಯ ಶಕ್ತಿಯುಳ್ಳ ಮೊದಲ ವ್ಯಕ್ತಿಗೆ ಸಂಬಂಧಿಸಿದ್ದು ಎರಡನೆಯದಾಗಿತ್ತು. ಹ್ಯಾರಿ ಹೌಡಿನಿಯು ವಿಚಾರಣಾ ಸಮಿತಿಯ ಓರ್ವ ಸದಸ್ಯನಾಗಿದ್ದ. ಜಾರ್ಜ್‌ ವ್ಯಾಲಿಯಂಟೈನ್‌‌ ಎಂಬಾತನು ಪರೀಕ್ಷೆಗೊಳಗಾದ ಮೊದಲ ಮಾಧ್ಯಮವಾಗಿದ್ದ; ಒಂದು ಕತ್ತಲೆಗೊಳಿಸಲಾದ ಕೋಣೆಯ ಸುತ್ತಲೂ ತೇಲಾಡುತ್ತಿರುವ ಒಂದು ಕಹಳೆಯ ಮೂಲಕ ಚೇತನಗಳು ತನ್ನ ಸಮ್ಮುಖದಲ್ಲಿ ಮಾತನಾಡುತ್ತವೆ ಎಂಬುದಾಗಿ ಈತ ಪ್ರತಿಪಾದಿಸಿದ್ದ. ಪರೀಕ್ಷೆಗೆ ಸಂಬಂಧಿಸಿದಂತೆ ವ್ಯಾಲಿಯಂಟೈನ್‌‌ನನ್ನು ಒಂದು ಕೋಣೆಯಲ್ಲಿ ಇರಿಸಲಾಯಿತು, ಬೆಳಕುಗಳನ್ನು ಆರಿಸಲಾಯಿತು; ಆದರೆ ಒಂದು ವೇಳೆ ಅವನು ತನ್ನ ಕುರ್ಚಿಯಿಂದ ಬಿಟ್ಟು ಮೇಲಕ್ಕೆ ಎದ್ದರೆ ಪಕ್ಕದ ಕೋಣೆಯಲ್ಲಿ ಒಂದು ಸಂಕೇತ ದೀಪವು ಹೊತ್ತಿಕೊಳ್ಳುವ ರೀತಿಯಲ್ಲಿ ಅವನಿಗೆ ಗೊತ್ತಾಗದಂತೆ ಅವನ ಕುರ್ಚಿಯನ್ನು ಸಜ್ಜುಗೊಳಿಸಲಾಗಿತ್ತು. ಅವನ ಕಾರ್ಯನಿರ್ವಹಣೆಯ ಸಂದರ್ಭದಲ್ಲಿ ಬೆಳಕಿನ ಸಂಕೇತಗಳು ಎಡವಿಸಲ್ಪಡುತ್ತಿದ್ದವಾದ್ದರಿಂದ, ಪ್ರಶಸ್ತಿಯನ್ನು ವ್ಯಾಲಿಯಂಟೈನ್‌‌ ದಕ್ಕಿಸಿಕೊಳ್ಳಲಾಗಲಿಲ್ಲ. ಸೈಂಟಿಫಿಕ್‌ ಅಮೆರಿಕನ್‌ನಿಂದ 1924ರಲ್ಲಿ ಪರೀಕ್ಷಿಸಲ್ಪಟ್ಟವರ ಪೈಕಿ ಮಿನಾ ಕ್ರಾಂಡನ್‌‌ ಎಂಬಾಕೆಯು ಕೊನೆಯವಳಾಗಿದ್ದಳು.
ಅಲ್ಲಿಂದೀಚೆಗೆ, ವೀಕ್ಷಿಸಿದ ಸನ್ನಿವೇಶವೊಂದರಲ್ಲಿನ ಅಧಿಸಾಮಾನ್ಯ ಸಂಗತಿಯ ಪುರಾವೆಗೆ ಸಂಬಂಧಿಸಿದಂತೆ, ಇದೇ ರೀತಿಯ ಹಣದ ರೂಪದ ಪ್ರಶಸ್ತಿಗಳನ್ನು ಅನೇಕ ವ್ಯಕ್ತಿಗಳು ಮತ್ತು ಗುಂಪುಗಳು ಮುಂದುಮಾಡಿವೆ. 2.4 ದಶಲಕ್ಷ ಡಾಲರ್‌‌‌ಗಳಿಗೂ ಹೆಚ್ಚಿನ ಮೊತ್ತದ ಒಂದು ಸಂಯೋಜಿತ ಮೌಲ್ಯವನ್ನು ಈ ಬಹುಮಾನಗಳು ಹೊಂದಿವೆ.
ಅತಿಮಾನುಷ ಅಥವಾ ಅಧಿಸಾಮಾನ್ಯ ಸಾಮರ್ಥ್ಯಗಳನ್ನು ತಾನು ಹೊಂದಿರುವುದಾಗಿ ಸೂಕ್ತ ಪರೀಕ್ಷಾ ಷರತ್ತುಗಳ ಅಡಿಯಲ್ಲಿ ಸಾಬೀತುಪಡಿಸಬಲ್ಲ ಓರ್ವ ವ್ಯಕ್ತಿಗೆ, ಒಂದು ದಶಲಕ್ಷ ಡಾಲರ್‌ಗಳಷ್ಟು ಮೊತ್ತದ ಒಂದು ಬಹುಮಾನವನ್ನು ನೀಡುವುದಾಗಿ ಜೇಮ್ಸ್‌ ರ್ಯಾಂಡಿ ಎಜುಕೇಷನಲ್‌ ಫೌಂಡೇಷನ್‌ ಪ್ರಸ್ತಾವಿಸಿದೆ. ಈ ಸವಾಲನ್ನು ಕೈಗೆತ್ತಿಕೊಳ್ಳಲು ಅತೀಂದ್ರಿಯ ಶಕ್ತಿಯುಳ್ಳ ಯಾವುದೇ ಪ್ರಸಿದ್ದ ವ್ಯಕ್ತಿಯೂ ಮುಂದೆಬಂದಿಲ್ಲ.
## ಇವನ್ನೂ ಗಮನಿಸಿ
**ಅಧಿಸಾಮಾನ್ಯ:** ಗುಪ್ತ ಪ್ರಾಣಿಶಾಸ್ತ್ರ, ಅಸಂಗತ ವಿದ್ಯಮಾನಗಳು, ಪ್ರೇತಗಳು, ಗೀಳುಹಿಡಿದ ತಾಣಗಳು, ಅತೀಂದ್ರಿಯವಾದ, ಹೊಸ ಯುಗ, ಐಂದ್ರಜಾಲಿಕ, ಅಧಿಸಾಮಾನ್ಯ ಕಾದಂಬರಿ, ಅಧಿಸಾಮಾನ್ಯ ವಿವರಣೆಗಳು for UFOಗಳು, ಅಧಿಮನೋವಿಜ್ಞಾನ, ಅಸಂದಿಗ್ಧಕರಣದ ಅಧ್ಯಯನ, ಅತೀಂದ್ರಿಯ ವಿಜ್ಞಾನ, ಅತಿಮಾನುಷ, UFOಗಳು, USO, UFO ದೃಶ್ಯಗಳು, ಪ್ರೇತ ಕೇಂದ್ರಗಳು.
**ಲೇಖಕರು:** ಚಾರ್ಲ್ಸ್‌ ಫೋರ್ಟ್‌, ಬರ್ನಾರ್ಡ್‌ ಹ್ಯೂವೆಲ್ಮಾನ್ಸ್‌‌, J. ಫ್ರಾನ್ಸಿಸ್‌ ಹಿಚಿಂಗ್‌‌, J.B. ರೈನ್‌‌, ರಾಬರ್ಟ್‌ ರಿಪ್ಲೆ, ಅರ್ಥರ್‌‌ C ಕ್ಲಾರ್ಕ್‌, ಕಾರ್ಲ್‌ ಸ್ಯಾಗನ್‌‌, ಇವಾನ್‌ ಸ್ಯಾಂಡರ್‌‌ಸನ್‌‌, ಜಾನ್‌ ಕೀಲ್‌‌, ಹಿಲರಿ ಎವಾನ್ಸ್‌‌, ಬ್ರೂಸ್‌ ಬ್ಯಾರಿಮೋರ್‌ ಹಾಲ್‌ಪೆನ್ನಿ, ಬಿಲ್‌ ಸ್ವೀಟ್‌.
**ಸಂದೇಹವಾದ:** ಸಂಶಯವಾದದ ವಿಚಾರಣೆಗೆ ಸಂಬಂಧಿಸಿದ ಸಮಿತಿ, ನಿಜಸ್ವರೂಪ ಬಯಲಿಗೆಳೆಯುವಿಕೆ, ಪ್ರೇತ ಅನ್ವೇಷಕರು, ತಮಾಷೆಗಾಗಿ ಮಾಡಿದ ಮೋಸಗಳು, ಜೇಮ್ಸ್‌ ರ್ಯಾಂಡಿ, ಅಧಿಸಾಮಾನ್ಯ ಪುರಾವೆಗಾಗಿ ನೀಡಲ್ಪಟ್ಟ ಬಹುಮಾನಗಳು, ಸಂದೇಹವಾದ
**ವಿಜ್ಞಾನ:** ಗೌಣ ವಿಜ್ಞಾನ, ಹುಸಿವಿಜ್ಞಾನ, ವೈಜ್ಞಾನಿಕ ವಿಧಾನ
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* 

ವರ್ಗ:ಅಧಿಸಾಮಾನ್ಯ
ವರ್ಗ:ಅಸಂಗತ ವಿದ್ಯಮಾನಗಳು
ವರ್ಗ:ಅಧಿಮನಃಶ್ಯಾಸ್ತ್ರ
ವರ್ಗ:ಮನೋವಿಜ್ಞಾನ